Sergei Rumas

Sergei Mikalayevich Rumas (en belaruso: Сяргей Мікалаевіч Румас, en ruso: Сергей Николаевич Румас, nado en Homieĺ o 1 de decembro de 1969 é un político e economista belaruso, que foi primeiro Ministro de Belarús dende o 18 de agosto de 2018 ata o 4 de xuño de 2020.

 Traxectoria 
Rumas naceu en Gomel, pero a comezos da década de 1970 a súa familia mudouse a Minsk. Graduouse da Escola Financeira Superior Militar en Yaroslavl (1990) e da Academia de Administración Pública en Minsk (1995).Кто вы, господин Румас? A principios da década de 1990, Rumas serviu sucesivamente no Banco Nacional da República de Belarús como xefe de varios departamentos, así como en bancos privados. En 1995, converteuse en director rexional do Belarusbank e logo converteuse no primeiro vicepresidente do directorio deste banco.  En 2001, Rumas recibiu o título de Candidato de Ciencias en Economía.Пути оптимизации структуры ресурсов коммерческого банка: Автореф. дис. на соиск. учен. степ. канд. экон. наук: 08.00.10 / Румас Сергей Николаевич En 2005 liderou o Belagroprombank, outro gran banco de propiedade estatal en Belarús.

 Carreira política 
En 2010, foi nomeado viceprimeiro ministro no novo goberno de Mikhail Myasnikovich. Durante a crise financeira de 2011, Rumas supervisou a creación dun programa de reformas estruturais, que foi criticado polo presidente Alexander Lukashenko e o seu conselleiro Sergey Tkachyov. Rumas avogou pola privatización, os investimentos estranxeiros e a abolición de préstamos preferentes para empresas estatais.Сергей Румас больше не вице-премьер Беларуси En 2012, Alexander Lukashenko nomeouno xefe do Banco de Desenvolvemento da República de Belarús.

O 18 de agosto de 2018 foi nomeado Primeiro Ministro de Belarús, sucedendo a Andréi Kobiakov. Na actualidade, Rumas tamén encabeza a Federación de Fútbol de Belarús.

 Notas 

Categoría:Nados en 1969
Categoría:Primeiros ministros de Belarús
Categoría:Nados na rexión de Homieĺ